Ушуая
Ушуая () е най-големият град в архипелага Огнена земя, Аржентина и често се счита за най-южно разположения град на планетата, въпреки че според Чили това е Пуерто Уилямс. Столица е на провинция Огнена земя.

Населението му е 61 166 души през 2009 г. в сравнение с 45 430 през 2001 г. През летния сезон (ноември-март) броят му достига до 70 000 души, като е предпочитан обект за посещения от собственици на скъпи яхти. Има аерогара и голямо пристанище.

Атмосферата в града наподобява тази в неголемите северноевропейски пристанищни туристически градове на Великобритания и Скандинавския полуостров, а лифтовете до алпийския ледник и ски заслоните във високата планина непосредствоено до града – на Швейцария.

Популярни туристически атракции са знакът „Fin del mundo“ (Край на света) и едноименната пощенска станция в близкия Национален парк, както и пътешествието с катамаран по пътя на Чарлз Дарвин, който минава в протока непосредствено пред града, между многобройни острови, маркирани от „фарове на края на света“, край които се излежават стотици тюлени, подскачат пингвини и други птици и се отразяват острите неестествено огънати силуети на скалните върхове на Огнена земя.

История 
Основан е на 12 октомври 1884 г.

Климат 
Средните месечни температури са от 0° (август) до +11° (февруари). Дневните температури през лятото рядко превишават +15 °C.

Култура 
През периода от септември 1987 г. до юни 1995 г. френският журналист Никола Юло води телевизионна програма по френския канал ТФ1 под заглавие „Ushuaïa, le magazine de l'Extrême“, показвана в България по Канал 1 под заглавието „Ушуая – търсачи на силни усещания“.

Побратимени градове 
  Бароу, Аляска САЩ
  Ейлат, Израел
  Нуук, Гренландия
  Сантош, Бразилия
  Хамерфест, Норвегия

Партньори 
  регион Лацио, Италия

Източници 
 Най-южният град. В: Л. Иванов и Н. Иванова. Антарктика: Природа, история, усвояване, географски имена и българско участие. София: Фондация Манфред Вьорнер, 2014. с. 75 – 77. ISBN 978-619-90008-1-6 (Второ преработено и допълнено електронно издание 2014, ISBN 978-619-90008-2-3)

Източници

Външни препратки 
 Официален сайт на град Ушуая 

Градове в Аржентина
Пристанищни градове на Атлантическия океан
Огнена земя